Hans Grimelund

Hans Hansen Grimelund (født 30. januar 1806 på Grimelund gård, død 5. juni 1883 på Nordberg gård) var en norsk gårdbruker, ordfører og stortingsmann fra Vestre Aker i Akershus. Han var sønn av Hans Hansen Grimelund og broren til Andreas Grimelund.

Han giftet seg til gården Syverud i Ås og drev denne i årene 1825-40. Da kjøpte han gården Nordberg i Aker av faren, slo seg ned og var gårdbruker der. I 1837 kom han med i det første herredsstyret i Ås, fra 1841 var han medlem av herredsstyret i Aker. Han var ordfører 1859-76 og 1879-81. Ellers var han styremedlem i Akers sparebank 1843-66, forlikskommissær 1849-64 og direktør i Akershus brannforsikring 1844-83.

Grimelund var stortingsmann fra Akershus amt i 1854, 1859-60 og 1865-66. Hele tiden var han medlem av næringskomite nr. 2. Mellom 1851 og 1876 var han fem ganger på fra 1.-4. varamannsplass til Stortinget. Han var medlem av den kongelige kommisjon om utvidelse av Christiania av 1852.

Referanser

Kilder 
 Lindstøl, Tallak:Stortinget og Statsraadet 1814-1914. Kristiania, 1914

Eksterne lenker 
 
 

Stortingsrepresentanter for Akershus
Stortingsrepresentanter 1854–1856
Stortingsrepresentanter 1859–1861
Stortingsrepresentanter 1865–1867
Ordførere i Aker